**ПАМЯТКА**

**па арганізацыі дзейнасці музея ўстановы адукацыі**

1. **Характарыстыка музея** (поўная назва ўстановы адукацыі, назва музея, профіль, дата адкрыцця, пералік экспазіцый, колькасць асноўнага, навукова-дапаможнага фондаў і фонду сыравінных матэрыялаў, пералік музейных прадметаў, якія ўключаны ў Музейны фонд Рэспублікі Беларусь, тэхнічная характарыстыка памяшкання (экспазіцыйна-выставачная плошча, плошча фондасховішча, забеспячэнне сiстэмамi асвятлення, ацяплення, вентыляцыi, супрацьпажарнай бяспекi).
2. **Арганізацыя дзейнасці музея** (кіраўнік музея, савет музея, канцэпцыя развіцця музея, наяўнасць дакументаў: пратакола рашэння педагагічнага савета аб стварэнні музея, загада аб стварэнні музея, пратакола заключэння Камісіі аб адкрыцці музея, загада кіраўніка ўстановы адукацыі аб адкрыцці музея (копія), палажэння аб музеі ўстановы адукацыі, пашпарту музея, плана работы музея, графіка наведвання музея).
3. **Пошукава-даследчая дзейнасць музея** (арганізацыя пошукава-даследчай работы, пералік мерапрыемстваў, якія накіраваны на працэс выяўлення i збору прадметаў музейнага значэння, колькасць выяўленых прадметаў музейнага значэння (па гадах з моманту апошняй пашпартызацыі), крыніцы пошукава-даследчай работы).
4. **Фондавая дзейнасць музея** (камплектаванне фондаў, наяўнасць уліковай дакументацыі: галоўнай інвентарнай кнігі, кнігі абменнага фонду, кнігі ўліку навукова-дапаможных матэрыялаў, кнігі ўліку сыравінных матэрыялаў (пры наяўнасці сыравінных матэрыялаў), кнігі рэгістрацыі актаў, актаў прыёму, перадачы, агляду фрагментаў зброі; наяўнасць iдэнтыфiкацыйнага нумару на музейных прадметах, электронных каталогаў).
5. **Экспазіцыйная дзейнасць** (тэматыка-экспазіцыйны план, праектаванне, стварэнне і папаўненне экспазіцый і выстаў, раскрыццё тэмы экспазіцыі, этыкетаж, эстэтыка).
6. **Экскурсійная дзейнасць** (падрыхтаванасць экскурсаводаў, наяўнасць тэкстаў экскурсій, графік экскурсій, узаеманаведванне музеяў устаноў адукацыі).
7. **Грамадска-карысная дзейнасць музея** (справаздачы па арганізацыі і правядзенні грамадска-карысных спраў, фотасправаздачы).
8. **Адукацыйная дзейнасць музея** (уключэнне музея ў адукацыйны працэс, прадметныя заняткі на базе музея, распрацоўка і рэалізацыя праграм і мерапрыемстваў на базе музея, семінары, канферэнцыі, інтэрактыўныя формы работы музея, узаемадзеянне з дзяржаўнымі ўстановамі, грамадскімі арганізацыямі, іншымі музеямі ўстаноў адукацыі і культуры, папулярызацыя дзейнасці музея шляхам стварэння лакальных сайтаў, прэзентацыйныя мерапрыемствы музея, стварэнне промапрадукцыі, удзел ў рэспубліканскіх і міжнародных праектах, конкурсах, акцыях і г.д.).